wickkiey/tamil-wikipedia-chunked huggingface dataset:
# நேரடி விளம்பர முறை

## வழிகள்

### நேரடி அஞ்சல்

நேரடி விளம்பர முறையின் மிக பொதுவான வடிவம் நேரடி அஞ்சல் ஆகும். இது சில சமயங்களில் **கூள அஞ்சல்** என்றும் அழைக்கப்படுகிறது. ஒரு பகுதியில் இருக்கக் கூடிய அனைத்து அஞ்சல் வாடிக்கையாளர்கள் அல்லது ஒரு பட்டியலில் இருக்கும் அத்தனை வாடிக்கையாளர்களுக்கும் காகித அஞ்சல்களை அனுப்பும் விளம்பரதாரர்களால் இது பயன்படுத்தப்படுகிறது.  
ஒரு வாடிக்கையாளருக்கு தகவல் தொடர்பை கொண்டு சேர்க்கக் கூடிய எந்த ஒரு குறைந்த செலவு ஊடகமும் நேரடி விளம்பர முறையில் பயன்படுத்தப்பட முடியும். இதில் அஞ்சல் சேவையைப் பயன்படுத்தியும் சந்தைப்படுத்தல் தகவல்தொடர்புகள் வாடிக்கையாளர்களுக்கு அனுப்பப்படுகின்றன. **நேரடி அஞ்சல்** என்பது நேரடி விளம்பரத் துறையில் அஞ்சல் அலுவலகம் மூலமான தகவல் தொடர்பு வெளியீடுகளைக் குறிக்க பயன்படுத்தப்படுகிறது. "கூள அஞ்சல்" அல்லது "விளம்பர அஞ்சல்" அல்லது "தொல்லை அஞ்சல்" என்றும் குறிப்பிடப்படும் இது கத்தை அஞ்சல்களையும் அடக்கியிருக்கலாம்.  
விளம்பர சுற்றறிக்கைகள், விற்பனை விளம்பரப் பட்டியல்கள், இலவச சோதனைக் குறுந்தகடுகள், முன்கூட்டிய ஒப்புதலளிக்கப்பட்ட கடன் அட்டை விண்ணப்பங்கள், மற்றும் அஞ்சல் வழியாக வீடுகளுக்கு அல்லது வர்த்தகங்களுக்கு, அல்லது அஞ்சலகம் தவிர்த்த மற்ற விநியோக சேவைகள் மூலம் நுகர்வோரின் அஞ்சல்பெட்டிகளில் விநியோகிக்கப்படும் பிற விரும்பிக்கோராத விற்பனை மைய ஸ்தாபக அழைப்புகள் ஆகியவை கூள அஞ்சலில் அடங்கும். கத்தை அஞ்சல்கள் எனப்படுபவை நிதி சேவைகள், வீட்டு கணினி, மற்றும் சுற்றுலா மற்றும் பயணத் துறைகளில் செயல்படும் வர்த்தகங்களுக்கு குறிப்பாக பிரபலமானதொரு விளம்பர வழிமுறையாக இருக்கிறது.  
பல வளர்ந்த நாடுகளில், நேரடி அஞ்சல் மொத்த அஞ்சல் எண்ணிக்கையில் ஒரு குறிப்பிடத்தக்க எண்ணிக்கையில் இருப்பதால் அவற்றுக்கென சிறப்பு விகிதங்கள் நிறுவப்பட்டுள்ளன. உதாரணமாக அமெரிக்கா மற்றும் இங்கிலாந்தில், வழக்கமான முதல்-வகுப்பு விகிதங்களை விடக் குறிப்பிடத்தக்க அளவு குறைவாயிருக்கும் விகிதத்தில் அஞ்சல்களை அனுப்ப விளம்பரதாரர்களுக்கு வசதியளிக்கும் கத்தை அஞ்சல் விகிதங்கள் உள்ளன. இந்த விகிதங்களுக்குத் தகுதி பெற, அஞ்சல் துறைக்கு கையாளும் செலவைக் குறைக்கும் வகையில் இந்த அஞ்சல்கள் குறிப்பிட்ட முறைகளில் அமைக்கப்பட்டிருக்கவும் அடுக்கப்பட்டிருக்கவும் வேண்டும்.  
பல சமயங்களில் நேரடி அஞ்சல் வழிமுறைகளை *இலக்குற்ற அஞ்சல்* முறையாக விளம்பரதாரர்கள் மெருகேற்றுகின்றனர். இதில் சாதகமான மறுமொழி பெறக் கூடிய சாத்தியமிருப்பதாகக் கருதப்படும் பெறுநர்களை மட்டும் தரவுத்தளத்தில் இருந்து தெரிவு செய்து அவர்களுக்கு மட்டும் இந்த அஞ்சல் அனுப்பப்படும். உதாரணமாக, கோல்ஃப் விளையாட்டில் ஆர்வமுடைய ஒரு நபர் கோல்ஃப் தொடர்பான தயாரிப்பு பொருட்களுக்கு அல்லது கோல்ஃப் விளையாடுபவர்களுக்கு பொருத்தமான பொருட்கள் மற்றும் சேவைகளுக்கான நேரடி அஞ்சல்களை மட்டுமே பெறலாம். தரவுத்தள ஆய்வின் இந்த பயன்பாடு தரவுத்தள விளம்பர முறையின் ஒரு வகையாகும். அஞ்சலின் இந்த வடிவத்தை "விளம்பர அஞ்சல்" (*admail* ) என்று அமெரிக்க அஞ்சல் சேவைத் துறை அழைக்கிறது.
# நேரடி விளம்பர முறை

## வழிகள்

### தொலைபேசி வழி விளம்பரம்

நேரடி விளம்பர முறையில் மிகவும் அதிகமாய் பயன்படுத்தப்படும் வடிவத்தில் இரண்டாமிடத்தில் இருப்பது தொலைபேசி வழி விளம்பரங்கள் ஆகும். இதில் சந்தைதாரர்கள் நுகர்வோரை தொலைபேசி வழி தொடர்புகொள்கிறார்கள். எரிச்சலூட்டும் விளம்பர அழைப்பு (cold call telemarketing) சம்பாதித்த வெறுப்பின் காரணமாக (இதில் நுகர்வோர் விற்பனை அழைப்பை எதிர்பார்த்திருக்கவோ அல்லது வரவேற்கவோ மாட்டார்) சில அமெரிக்க மாகாணங்களும் அமெரிக்க பெடரல் அரசாங்கமும் "அழைப்பு விரும்பாதோர் பட்டியல்கள்" உருவாக்கவும் கனமான அபராதங்களுக்கான சட்டங்கள் இயற்ற நேர்ந்துள்ளது.  
அமெரிக்காவில் தேசிய அளவிலான அழைக்காதீர் பட்டியல் அக்டோபர் 1, 2003 அன்று செயல்பாட்டிற்கு வந்தது. இந்த சட்டத்தின் கீழ், இந்த பட்டியலில் தங்கள் பெயரைப் பதிவு செய்து கொண்டுள்ள எவரொருவரையும் தொலைபேசி விளம்பரதாரர்கள் அழைப்பது சட்டவிரோதமாகும். இந்த பட்டியல் செயல்பாட்டிற்கு வந்த ஒரு வருட காலத்தில், 62 மில்லியனுக்கும் அதிகமான பேர் இதில் பதிவு செய்து கொண்டிருந்தனர். தொலைபேசி விளம்பரத் துறை இந்த பட்டியல் உருவாக்கத்தை எதிர்த்தது என்றாலும் அநேக தொலைபேசி விளம்பரதாரர்கள் சட்டத்திற்கு இணக்கமாய் நடந்து கொண்டதோடு பட்டியலில் இருக்கும் நபர்களை அழைப்பதைத் தவிர்த்து விடுகின்றனர்.  
இதே போன்றதொரு அழைக்காதீர் பட்டியலை உருவாக்க கனடா சட்டம் நிறைவேற்றியுள்ளது. மற்ற நாடுகளில் இது நியூசிலாந்து பெயர் அகற்ற சேவை (New Zealand Name Removal Service) போல தன்னார்வப்பட்டதாய் இருக்கிறது.
# நேரடி விளம்பர முறை

## வழிகள்

### மின்னஞ்சல் விளம்பரம்

இன்றைய தேதியில் மின்னஞ்சல் விளம்பரமுறை தொலைபேசி விளம்பர முறையை எண்ணிக்கையில் கடந்திருக்கிற ஒன்றாகும். இது ஒரு மூன்றாவது வகையான நேரடி விளம்பர முறையாகும். இதில் பெரிய கவலை தரும் அம்சமாக இருப்பது தொல்லை அஞ்சல் (ஸ்பேம்) ஆகும். இது சட்டப்பூர்வமான மின்னஞ்சல் விளம்பரத்தை உண்மையில் அச்சுறுத்துவதாய் அமைந்திருக்கிறது. பெரியளவு தொல்லை அஞ்சல் முறைகள் பெருகியதால், இணைய சேவை வழங்கும் நிறுவனங்களும் மின்னஞ்சல் சேவை வழங்கும் நிறுவனங்களும் மிகத் திறம்பட்ட மின்னஞ்சல் வடிகட்டி நிரல்களை உருவாக்கியுள்ளன.
# நேரடி விளம்பர முறை

## வழிகள்

### வீட்டுக்கு வீடு துண்டுப்பிரசுரம் மூலமான விளம்பரம்

துண்டுப்பிரசுர விநியோக சேவைகள் துரித உணவுத் துறைகள், மற்றும் உள்ளூர் நுகர்வோரில் கவனம் செலுத்தும் மற்ற வர்த்தகங்களில் விரிவான அளவில் பயன்படுகின்றன. நேரடி அஞ்சல் விளம்பரத்தை ஒத்த வகையிலான இதில், பகுதி வாரியாக இலக்கு நிர்ணயிக்கப்படுவதோடு, அஞ்சல் தலைகள், உறைகள் வாங்க வேண்டியதில்லை, முகவரிப் பட்டியல்களையும் வீட்டிலிருப்போர் பெயர்களையும் வாங்க வேண்டியதில்லை என்பதால் அஞ்சல் விளம்பர செலவில் ஒரு சிறு பகுதி மட்டுமே இதற்கு செலவாகிறது.
# நேரடி விளம்பர முறை

## வழிகள்

### குரல்அஞ்சல் விளம்பரம்

ஐந்தாவது வகையான நேரடி விளம்பர உத்தி ஒன்று எழுந்திருக்கிறது. மின்னஞ்சல் எல்லா இடங்களிலும் நிரம்பியிருக்கிறது என்பதாலும் நேரடி அஞ்சல் மற்றும் தொலைபேசி விளம்பரங்களின் செலவைப் பார்ப்பவர்களுக்கும், மக்களை நேரடியாக குரல் வழியாய் அணுகுவதற்கான ஒரு செலவு குறைந்த வழியை குரல்அஞ்சல் விளம்பர உத்தி வழங்கியுள்ளது.  
குரலஞ்சல் விளம்பரங்களின் நுகர்வோர் விளம்பர பயன்பாடுகள் ஏராளமாய் துஷ்பிரயோகம் செய்யப்பட்டு "குரல் தொல்லை அஞ்சல்கள்" பெருகியதையடுத்து, பல பகுதிகளும் நுகர்வோர் குரலஞ்சல் விளம்பர கட்டுப்பாடுகள் தொடர்பான சட்டங்களை இயற்ற தள்ளப்பட்டன.  
தனிநபர் தேவைக்கேற்ற விளம்பர உத்தியை சாதிக்க, சமீபத்தில் நிறுவனங்கள் வழிகாட்டப்படும் குரல் அஞ்சலைப் பயன்படுத்தின. இப்பயன்பாட்டில் நேரலை அழைப்பாளர்களின் தேவைக்கேற்ற வகையில் வழிநடத்தப்பட்டு முன்கூட்டி பதிவு செய்யப்பட்ட குரலஞ்சல்கள் வெளியாகும். வழிகாட்டப்படும் குரல் அஞ்சல் வர்த்தகங்களை தொடர்பு கொள்ள மட்டுமே பயன்படுத்தப்படுவதால், குரலஞ்சல் விளம்பரத்தின் மற்ற வடிவங்களுக்காக அமைக்கப்பட்டிருக்கும் அழைக்காதீர் பட்டியல் கட்டுப்பாடுகளில் இருந்து இது விதிவிலக்கு பெற்றுள்ளது.
# நேரடி விளம்பர முறை

## வழிகள்

### கூப்பன் வழங்கும் முறை (Couponing)

கூப்பன் வழங்கும் முறை என்பது பத்திரிகை ஊடகத்தில் வாசகரிடம் இருந்து மறுமொழியை ஊக்குவிக்க பயன்படுத்தப்படுகிறது. வாசகர் ஒரு விளம்பரத்தை வெட்டி அதை ஒரு பேரங்காடியில் கொடுத்தால் ஒரு தள்ளுபடி பெறலாம் என்று கூறப்படுவதை இதற்கொரு உதாரணமாய்க் கூறலாம். செய்தித்தாள்கள் மற்றும் பத்திரிகைகளில் வரும் கூப்பன்கள் நேரடி விளம்பரங்களாகக் கருதப்பட முடியாது. ஏனென்றால் விளம்பரதாரருக்கு ஒரு மூன்றாம் தரப்பு ஊடகத்தை (செய்தித்தாள் அல்லது பத்திரிகை) ஆதரிக்க வேண்டிய செலவு ஏற்படுகிறது.
# நேரடி விளம்பர முறை

## வழிகள்

### நேரடி மறுமொழி தொலைக்காட்சி விளம்பர முறை

தொலைக்காட்சியில் நேரடி விளம்பரம் (பொதுவாக DRTV என்று குறிப்பிடப்படுகிறது) இரண்டு அடிப்படை வடிவங்களைக் கொண்டுள்ளது. நெடிய வடிவம் பொதுவாக அரை மணி நேரம் அல்லது ஒரு மணி நேர துண்டுகளாக இருக்கும். இதில் தயாரிப்பு பொருள் குறித்து விரிவாக விளக்கப்படும். இது தகவல்விளம்பரம் (infomercials) என பொதுவாக குறிப்பிடப்படுகின்றன. குறுகிய வடிவம் பொதுவாக 0:30 விநாடி அல்லது 0:60 விநாடி விளம்பரங்களாக இருக்கும். இந்த குறுகிய வடிவத்தில் பார்வையாளர்கள் உடனடியாய் மறுமொழியளிக்க (பொதுவாக திரையில் காண்பிக்கப்படும் ஒரு தொலைபேசி எண்ணை அழைக்கவோ அல்லது ஒரு இணையதளத்திற்கு செல்லவோ) கேட்டுக் கொள்ளப்படுவார்கள்.  
தொலைக்காட்சி மறுமொழி விளம்பரங்களை - அதாவது தகவல் விளம்பரங்களை - நேரடி விளம்பரத்தின் ஒரு வடிவமாகக் கருதலாம். ஏனென்றால் மறுமொழிகள் காட்சி வழி ஒளிபரப்பப்படும் தொலைபேசி எண்களின் வழியான அழைப்புகளின் வடிவத்தில் உள்ளன. இது விளம்பரதாரர்களுக்கு, ஒரு குறிப்பிட்ட விளம்பர பரப்புரை மூலம் கிட்டிய அழைப்புகளை ஓரளவுக்கு சரியாக அடையாளம் காண முடிவதற்கு, மற்றும் தொலைபேசி விளம்பரத்திற்கான இலக்குகளாக மறுமொழியளிக்கும் வாடிக்கையாளர் எண்களைப் பெறுவதற்கு ஆகிய இரண்டு நோக்கங்களுக்கும் உதவி புரிகிறது. அமெரிக்காவில் அழைக்காதீர் பட்டியல் விதிகளின் கீழ், அழைக்கும் நிறுவனம் அழைக்கப்படும் வாடிக்கையாளருடன் ஏற்கனவே வர்த்தக உறவு கொண்டிருக்கும்பட்சத்தில், ஒரு குறிப்பிட்ட காலத்திற்கு இந்த அழைக்காதீர் பட்டியல் கட்டுப்பாடுகளில் இருந்து இந்த விளம்பரதாரர் விதிவிலக்கு பெறுவார். அதன் பின் இந்த மறுமொழியளிக்கும் வாடிக்கையாளர்களுக்கு அது சார்ந்த பிறபொருட்கள் விளம்பரம் செய்வது மற்றும் அவர்களுக்கு இன்னும் விலையுயர்ந்த பொருட்களை விளம்பரம் செய்வது போன்ற சேவைகளை நிறுவனங்கள் செய்கின்றன.  
DRTV விளம்பரங்களில் மிகப் புகழ்பெற்றவற்றுள் ஒன்றாக கின்சு கத்திகள் (Ginsu Knives) விளம்பரத்தைக் கூறலாம். சலுகையில் பல்வேறு அம்சங்களைச் சேர்த்துப் பயன்படுத்துவது மற்றும் திருப்திக்கான உத்தரவாதம் வழங்குவது போன்று, இந்த விளம்பரத்தின் பல அம்சங்களும் மிக அதிகமாய் நகலெடுக்கப்பட்டன என்பதோடு குறுகிய வடிவ நேரடி மறுமொழி தொலைக்காட்சி விளம்பரங்களில் (DRTV) வெற்றிச் சூத்திரத்தின் ஒரு பகுதியாகக் கருதப்பட்டன.
# நேரடி விளம்பர முறை

## வழிகள்

### நேரடி விற்பனை

நேரடி விற்பனை என்பது தயாரிப்பு பொருட்களை வாடிக்கையாளரின்
முகத்துக்கு நேராய்ப் பார்த்து பேசி நேரடியாய் விற்பனை செய்வதாகும். வாங்கும் சாத்தியம் கொண்ட நபர்களை விற்பனைப் பிரதிநிதிகள் நேரடியாகச் சென்று பார்ப்பதன் மூலமாகவோ அல்லது விருந்து நிகழ்ச்சிகள் போன்ற மறைமுக வழிகள் மூலமாகவோ இந்த சந்திப்பு நிகழலாம்.
# நேரடி விளம்பர முறை

## வழிகள்

### ஒருங்கிணைந்த பரப்புரைகள்

பல விளம்பரதாரர்களுக்கு, திறம்பட்டதொரு நேரடி விளம்பர பரப்புரை என்பது பல்வேறு வழிகளை செயல்படுத்துவதாகும். ஒரு பெரிய பரப்புரையில் நேரடி அஞ்சல், வானொலி மற்றும் தொலைக்காட்சி, அத்துடன் மின்னஞ்சல், இணைய தேடல் விளம்பர முறை, சமூக வலைப்பின்னல் வழிமுறைகள் மற்றும் காணொளி ஆகிய அனைத்தும் கலந்திருக்கும். ஒரு ஆய்வறிக்கையில், ஆராயப்பட்ட பரப்புரைகளில் 57% ஒருங்கிணைந்த உத்திகளைப் பயன்படுத்தியிருந்ததாகக் கண்டறியப்பட்டது. இவற்றில் ஏறக்குறைய பாதி (47%) ஒரு நேரடி அஞ்சல் பரப்புரை மூலம் துவங்கப்பட்டு, பின் பொதுவாக மின்னஞ்சல் விளம்பரம் மற்றும் தொலைபேசி வழி விளம்பரம் மூலம் பின்தொடரப்பட்டது.
# சக் நோரிஸ்

## இளமை வாழ்க்கை.

நோரிசு மார்ச் 10,1940 அன்று ஓக்லகோமாவின் ரியானில் பிறந்தார். இவரது தாயார் வில்மா, தந்தை ரே டீ நோரிஸ் ஆவார். நோரிசின் தந்தை இரண்டாம் உலகப் போரில் இராணுவ சிப்பாயாகவும், இயந்திர வல்லுநராகவும், பேருந்து ஓட்டுநராகவும், பார வண்டி ஓட்டுநராகவும் இருந்துள்ளார் மூன்று சகோதரர்களில் நோரிசு மூத்தவர், இளைய இருவர் வீலண்ட் மற்றும் ஆரோன் ஆகியோராவர். வீலண்ட் நோரிஸ் தனது 26 ஆவது வயதில் 1970 ஜூன் மாதம் வியட்நாம் போரில் தீயணைப்பு தளமான ரிப்கார்ட்டின் பாதுகாப்பில் ரோந்துப் பணியில் இருந்தபோது கொல்லப்பட்டார். நோரிஸுக்கு 16 வயதாக இருந்தபோது, அவரது பெற்றோர் விவாகரத்து செய்தனர். பின்னர் அவர் கன்சாஸின் பிரெய்ரி கிராமத்திற்கும் பின்னர் கலிபோர்னியாவின் டொரன்ஸ் நகருக்கும் தனது தாய் மற்றும் சகோதரர்களுடன் குடிபெயர்ந்தார்.  
நோரிசு தனது குழந்தைப் பருவத்தை மனச்சோர்வு நிறைந்ததாக விவரித்துள்ளார். அவர் தடகளத்தில் ஈடுபடாதவர்; கூச்ச சுபாவம் நிறைந்தவர்; மேலும் கல்வியில் ஒரு சராசரி மாணவராவார். அவரது தந்தை ரே, இடைவிடாமல் ஒரு தானுந்து வல்லுநராகப் பணிபுரிந்தார், அவர் பல மாதங்கள் நீடித்த குடிப்பழக்கம் கொண்டவர். தனது தந்தையின் நடத்தை மற்றும் குடும்பத்தின் நிதி அவலநிலையால் வெட்கப்பட்ட நோரிஸ், தனது குழந்தை பருவம் முழுவதும் நீடித்த ஒரு பலவீனப்படுத்தும் அகமுகச் சிந்தனையை வளர்த்துக்கொண்டார்.
# சக் நோரிஸ்

## தொழில் வாழ்க்கை

### 1979 to 1983: அதிரடி திரைப்பட நட்சத்திரம்

1979 ஆம் ஆண்டில், நோரிஸ் *ஏ போர்சு ஆப் ஒன்* என்ற படத்தில் மாட் லோகன் என்ற உலக தற்காப்புக்கலை வெற்றியாளராக நடித்தார், அவர் காவல்துறையின் விசாரணைக்கு உதவுகிறார். *குட் கைஸ் வேர் பிளாக்* படத்திற்காக சுற்றுப்பயணம் மேற்கொண்டபோது இந்த படம் உருவாக்கப்பட்டது. இத்திரைப்படத்தையும் எந்த நிறுவனமும் வெளியிடவிரும்பவில்லை. அவரது முந்தைய படங்களைப் போலல்லாமல், இந்த முறை நிறுவனங்கள் இவரது படத்தை வெளியிட ஆர்வமாக இருந்தன. அமெரிக்கத் திரைப்பட வெளியீட்டு நிறுவனம் இதை விநியோகித்தது. மேலும் இது கிட்டத்தட்ட $19 மில்லியன் வருவாயை ஈட்டித் தந்தது.  
1982 ஆம் ஆண்டில், அதிரடி திகில் திரைப்படமான *சைலண்ட் ரேஜ்* படத்தில் அவர் கதாநாயகனாக நடித்தார். கொலம்பியா பிக்சர்ஸ் என்ற பெரிய நிறுவனத்தால் வெளியிடப்பட்ட அவரது முதல் படம் இதுவாகும். இதன் பிறகு எம். ஜி. எம் நிறுவனம் அவருக்கு மூன்று திரைப்பட ஒப்பந்தத்தை வழங்கியது. மேலும் அதே ஆண்டு அவர்கள் போர்சுடு வெஞ்சன்ஸ் (1982) என்ற இவர் நடித்த திரைப்படத்தையும் வெளியிட்டனர். நிறுவனத்தின் இயக்கும் முறைகளில் நோரிஸ் மகிழ்ச்சியடையவில்லை. எனவே ஒப்பந்தம் ரத்து செய்யப்பட்டது. இதில் அவர் ஒரு பொறுப்பற்ற ஆனால் தைரியமான டெக்சாஸ் நகர ரோந்துக்காவலராக நடித்தார். அவர் டேவிட் காரடின் என்ற ஆயுத வியாபாரி ஒருவரை தோற்கடிக்கிறார். இந்த படம் உலகளவில் வெற்றி பெற்றது. மேலும் திரைப்பட விமர்சகர்களிடமிருந்து நேர்மறையான வரவேற்பைப் பெற்றது. அதே ஆண்டில் தனது தற்காப்புக்கலைப் பயிற்சி மற்றும் உடற் தகுதிக் கழகத்தின் *டூகன் அப்!* என்ற பயிற்சி முறையையும் வெளியிட்டார். மேலும் 1983 ஆம் ஆண்டில், சோனாக்ஸ் நிறுவனம் கொமடோர் 64, விஐசி-20, அடாரி 2600 மற்றும் கோலெகோவிஷன் ஆகியவற்றிற்காக *சக் நோரிஸ் சூப்பர்கிக்ஸ்* என்ற விளையாட்டுகளைத் தயாரித்தது. ஒரு வரைபடத்தின் வழியாக நகர்வது மற்றும் எதிரிகளுக்கு எதிராக போராடுவது என இந்த விளையாட்டு இரண்டு வகையான விளையாட்டுகளை ஒருங்கிணைக்கிறது. சக் நோரிஸ் என்ற பெயரைப் பயன்படுத்துவதற்கான உரிமம் காலாவதியானபோது இது *குங் ஃபூ சூப்பர்கிக்ஸ்* என்ற பெயரில் விற்கப்பட்டது.
# சக் நோரிஸ்

## தொழில் வாழ்க்கை

### 1989 முதல் 1999 வரை: அடுத்தடுத்த வெற்றிகள்

1990 வாக்கில், அவரது திரைப்படங்கள் ஒட்டுமொத்தமாக உலகளவில் 500 மில்லியன் டாலர்களை வசூலித்தன. இந்த நேரத்தில், அவர் புரூஸ் லீ மற்றும் கிளின்ட் ஈஸ்ட்வுட் ஆகிய இருவரோடும் ஒப்பிடப்பட்டார். சில நேரங்களில் அவரது தற்காப்புக் கலை திரைப்பட பாத்திரங்களுக்காக "பொன்னிற புரூஸ் லீ" என்று அழைக்கப்படுகிறார். அதே நேரத்தில் அவரது "தனிமையான" ஆளுமை ஈஸ்ட்வுட் கதாபாத்திரமான டர்ட்டி ஹாரி உடன் ஒப்பிடப்பட்டது. அதே ஆண்டு, கேனான் பிலிம்ஸ் நூலகத்தை எம்ஜிஎம் நிறுவனம் வாங்கியது. நோரிஸ் தொடர்ந்து தனது சகோதரர் ஆரோனுடன் இணைந்து திரைப்படங்களை உருவாக்கினார், அவர் டெல்டா ஃபோர்ஸ் 2, *தி ஹிட்மேன்,* சைட்கிக்ஸ் (1993) ஹெல்பவுண்ட் (1994) டாப் டாக் (1995) மற்றும் ஃபாரஸ்ட் வாரியர் (1996) ஆகிய திரைப்படங்களை இயக்கினார்.  
1993 ஆம் ஆண்டில், அவர் *வாக்கர்: டெக்சாஸ் ரேஞ்சர்* என்ற அதிரடி தொடரின் படப்பிடிப்பைத் தொடங்கினார். இந்தத் தொலைக்காட்சித் தொடர் நிகழ்ச்சி சார்ஜென்ட் கார்டெல் வாக்கரை மையமாகக் கொண்டது. இதில் ரோந்துக் காவலர் அமைப்பின் உறுப்பினரும் மாநில அளவிலான விசாரணை பணியகத்தின் உறுப்பினருமான நோரிஸ், அவரது கூட்டாளர் ஜேம்ஸ் ட்ரிவெட்டுடன் இணைந்து குற்றவாளிகளை எதிர்த்துப் போராடும் சாகசங்களைப் பற்றியது. இது கொலம்பியா ஒலிபரப்பு நிறுவனத்தில் எட்டு பருவங்கள் வரை நீடித்து ஒலிபரப்பப்பட்டது. மேலும் பிற அலைவரிசைகளில் குறிப்பாக ஹால்மார்க் அலைவரிசையில் தொடர்ந்து ஒலித்தது. இந்த நிகழ்ச்சி அதன் ஓட்டம் முழுவதும் மதிப்பீடுகளில் மிகவும் வெற்றிகரமாக இருந்தது. 1995 முதல் 1999 வரை நிகழ்ச்சிகளில் முதல் 30 இடங்களைப் பிடித்தது. மேலும் 1995-1996 மற்றும் 1998-1999 பருவங்களில் முதல் 20 இடங்களைப் பிடித்தது.  
1999 ஆம் ஆண்டில், டெக்சாஸ் ரேஞ்சர் படத்தின் மறுதயாரிப்பான *சன்ஸ் ஆஃப் தண்டர்* என்ற திரைப்படத்தினை தயாரித்ததோடு வாக்கர் என்ற துணை கதாபாத்திரத்தில் நோரிஸ் நடித்தார். அதே ஆண்டு, சம்மோ ஹங் என்பவரின் தொலைக்காட்சி நிகழ்ச்சியான மார்ஷியல் லாவின் ஒரு அத்தியாயத்தில் வாக்கர் என்ற கதாபாத்திரத்திலும் நோரிஸ் நடித்தார். அதே நேரம் மற்றொரு தொடரில் டெக்சாஸ் ரேஞ்சரின் வாக்கர் படத்தில் சம்மோ ஹங் தனது பெயரிலேயே ஒரு கதாபாத்திரமாகவும் தோன்றினார்.  
வாக்கர்: டெக்சாஸ் ரேஞ்சர் தவிர தனியாக ஆகஸ்ட் 25,1993 அன்று, ராண்டி டிராவிஸ் தொலைக்காட்சியில் சிறப்பு நிகழ்ச்சியாக விண்ட் இன் தி வயர் முதன்முதலில் ஒளிபரப்பப்பட்டது. இதில் நோரிஸ் சிறப்பு விருந்தினராகக் கலந்துகொண்டார். 1994 ஆம் ஆண்டு உலக மல்யுத்த கூட்டமைப்பின் (WWF) சர்வைவர் சீரிஸ் நிகழ்வில், தி அண்டர்டேக்கருக்கும் யோகோசுனாவிற்கும் இடையிலான போட்டியில் சிறப்பு வெளிப்புற நடுவராக நோரிஸ் இருந்தார். 1996 ஆம் ஆண்டில், நோரிஸ் தி சீக்ரெட் பவர் வித்தின் ஜென் சொல்யூஷன்ஸ் டு ரியல் பிராப்ளம்ஸ் என்ற புத்தகத்தை எழுதினார். டோட்டல் ஜிம் வீட்டு உடற்பயிற்சிக் கருவிகளை விளம்பரப்படுத்தும் தொலைக்காட்சி விளம்பரங்களின் நீண்டகால தொடரில் நோரிஸ், கிறிஸ்டி பிரிங்க்லியுடன் தோன்றினார். நவம்பர் 1,1998 அன்று, சிபிஎஸ் மைக்கேல் ப்ரீஸின் தொலைக்காட்சி திரைப்படமான லோகனின் வார் பவுண்ட் பை ஹானர் என்ற திரைப்படத்தில், நோரிஸ் மற்றும் எடி சிப்ரியன் ஆகியோர் நடித்தனர். அந்த வாரத்தில் அதிகம் பார்க்கப்பட்ட பதின்மூன்று நிகழ்ச்சிகளில் இந்த தொலைக்காட்சி படம் மூன்றாவது இடத்தைப் பிடித்தது.
# சக் நோரிஸ்

## தற்காப்புக் கலை அறிவு

நோரிஸ், அமெரிக்கன் டாங் சூ டோ மற்றும் சக் நோரிஸ் சிஸ்டம் (முன்பு சுன் குக் டோ என்று அழைக்கப்பட்டது) என்ற இரண்டு முக்கிய தற்காப்புக் கலை அமைப்புகளை நிறுவியுள்ளார்.
# சக் நோரிஸ்

## தற்காப்புக் கலை அறிவு

### அமெரிக்கன் டாங் சூ டோ

அமெரிக்கன் டாங் சூ டோ 1966 ஆம் ஆண்டு நோரிஸால் உருவாக்கப்பட்டது, இது மூ டக் குவான் பாணியிலான டாங் சூ டோவாகும். இது ஜூடோ மற்றும் கராத்தே ஆகியவற்றின் கலவையாகும். பல ஆண்டுகளாக இது அவரது முன்னாள் கருப்புப் பட்டை வீரர்களாலும் அவர்களது மாணவர்களாலும் மேலும் வளப்படுத்தப்பட்டுள்ளது.
# சக் நோரிஸ்

## தற்காப்புக் கலை அறிவு

### சக் நோரிஸ் முறை

நோரிஸின் தற்போதைய தற்காப்புக் கலை அமைப்பு சக் நோரிஸ் அமைப்பு ஆகும், இது முன்பு **சுன் குக் டோ** என்று அழைக்கப்பட்டது.இந்த பாணி 1990 ஆம் ஆண்டில் நோரிஸால் முறையாக நிறுவப்பட்டது. இது முதலில் நோரிஸ் இராணுவத்தில் இருந்தபோது கொரியாவில் பெற்ற டாங் சூ டோ பயிற்சியை அடிப்படையாகக் கொண்டது.  
தனது போட்டிகளுக்கான பயணத்தின் போது, நோரிஸ் ஷோடோகன், ஜூடோ, டேக்வாண்டோ, டாங் சூ டோ, ஹாப்கிடோ மற்றும் அமெரிக்கன் கென்போ போன்ற பிற சண்டை முறைகளைப் படிப்பதன் மூலம் அதை மிகவும் பயனுள்ளதாக வளர்த்துக்கொள்ளவும், அதன் மாற்றும் பாணியை உருவாக்கவும் தொடங்கினார். சுன் குக் டோ இப்போது தற்காப்பு, போட்டி, ஆயுதங்கள், மல்யுத்தம் மற்றும் உடற்பயிற்சி ஆகியவற்றை வலியுறுத்துகிறது. ஒவ்வொரு கோடைகாலத்திலும் யுனைடெட் சண்டைக்கலை அமைப்பு (யு. எஃப். ஏ. எஃப்) நெவாடாவின் லாஸ் வேகாஸில் ஒரு பயிற்சி மாநாடு மற்றும் சுன் குக் டோ உலக வெற்றியாளர் போட்டியை நடத்துகிறது.  
இந்த கலையில் ஒரு கெளரவக் குறியீடு மற்றும் வாழ்க்கை விதிகள் அடங்கும். இந்த விதிகள் நோரிஸின் தனிப்பட்ட குறியீட்டிலிருந்து வந்தவை. அவை பின்வருமாறு:
1. நான் எல்லா வகையிலும் எனது திறனை அதிகபட்சமாக வளர்த்துக் கொள்வேன்.
1. கடந்த காலத்தின் தவறுகளை மறந்து, பெரிய சாதனைகளுக்கு அழுத்தம் கொடுப்பேன்.
1. எனது குடும்பத்தில் அன்பு, மகிழ்ச்சி மற்றும் விசுவாசத்தை வளர்க்க நான் தொடர்ந்து பணியாற்றுவேன்.
1. நான் எல்லா மக்களிலும் உள்ள நன்மைகளைத் தேடி, அவர்களைப் பயனுள்ளவர்களாக உணர வைப்பேன்.
1. ஒரு நபரைப் பற்றி நான் நல்லதாக எதுவும் சொல்லவில்லை என்றால், நான் வேறெதுவும் சொல்ல மாட்டேன்.
1. நான் எப்போதும் எனது சொந்த வெற்றியைப் போலவே மற்றவர்களின் வெற்றியைப் பற்றியும் ஆர்வமாக இருப்பேன்.
1. நான் திறந்த மனப்பான்மையை பேணுவேன்.
1. அதிகாரத்தில் இருப்பவர்களுக்கு நான் மரியாதை செலுத்துவேன். எல்லா நேரங்களிலும் இந்த மரியாதையை வெளிப்படுத்துவேன்.
1. நான் எப்போதும் எனது கடவுள், எனது நாடு, எனது குடும்பத்தினர் மற்றும் எனது நண்பர்களுக்கு விசுவாசமாக இருப்பேன்.
1. நான் என் வாழ்நாள் முழுவதும் அதிக இலக்கை நோக்கியவனாக இருப்பேன், ஏனென்றால் அந்த நேர்மறையான அணுகுமுறை எனது குடும்பத்திற்கும், எனது நாட்டிற்கும், எனக்கும் உதவுகிறது.  
பெரும்பாலான பாரம்பரிய தற்காப்புக் கலைகளைப் போலவே, சக் நோரிஸ் முறையும் பல வடிவமைப்பின் நடைமுறையை உள்ளடக்கியதும் பல பாணிகளிலிருந்து தழுவி எடுக்கப்பட்டதும் ஆகும். யுனைடெட் சண்டைக்கலைக் அமைப்பு அதன் வரலாற்றில் 3,000 க்கும் மேற்பட்ட பிளாக் பெல்ட் பட்டங்களைப் பெற்றுள்ளது, தற்போது உலகளவில் கிட்டத்தட்ட 4,000 செயலிலுள்ள உறுப்பினர்களைக் கொண்டுள்ளது. அமெரிக்கா, மெக்சிகோ, நோர்வே மற்றும் பராகுவே ஆகிய நாடுகளில் சுமார் 90 உறுப்பினர் பள்ளிகள் உள்ளன.
# சக் நோரிஸ்

## தகுதிகள், விருதுகள் மற்றும் கௌரவங்கள்

ஆண்டின் மூத்த வீரர் விருதைப் பெற்ற நோரிஸ்]]  
1. இராணுவத்தில் இருந்தபோது, நோரிஸின் தரவரிசைப் பிரிவுகள் ஏர்மேன் முதல் வகுப்பு, 15வது விமானப்படை, 22வது பாம்பார்ட்மென்ட் குழு மற்றும் 452வது துருப்பு கேரியர் பிரிவு ஆகிய பதவிகளை வகித்தார்.
1. நோரிஸ் பல கருப்புப் பட்டைகளைப் பெற்றுள்ளார். இவற்றில் சுன் குக் டோவில் 10வது டிகிரி கருப்புப் பட்டை, டாங் சூ டோவில் 9வது டிகிரி கருப்புப் பட்டை, டேக்வாண்டோவில் 8வது டிகிரி கருப்புப்பட்டை, கராத்தேவில் 5வது டிகிரி கருப்புப் பட்டை, மச்சாடோ குடும்பத்தைச் சேர்ந்த பிரேசிலிய ஜியு-ஜிட்சுவில் 3வது டிகிரி கருப்புப் பட்டை மற்றும் ஜூடோவில் ஒரு கருப்புப் பட்டை ஆகியவை அடங்கும்.
1. 1967 ஆம் ஆண்டில், அவர் எஸ். ஹென்றி சோவின் ஆல் அமெரிக்கன் சாம்பியன்ஷிப்பில் ஸ்பாரிங் கிராண்ட் சாம்பியன்களை வென்றார், அடுத்த ஆண்டும் அதை மீண்டும் வென்றார்.
1. 1968 ஆம் ஆண்டில், அவர் தொழில்முறை மித எடைப்பிரிவு கராத்தே சாம்பியன் பட்டத்தை வென்றார், அதை அவர் தொடர்ந்து ஆறு ஆண்டுகள் தக்க வைத்திருந்தார்.
1. ஜூலை 1, 2000 ஆம் ஆண்டில், உலக கராத்தே யூனியன் புகழ்மன்றம், நோரிஸுக்கு கோல்டன் வாழ்நாள் சாதனையாளர் விருதை வழங்கியது.
1. 2001 ஆம் ஆண்டில், அமெரிக்க வீரர் விருதுகளில் ஆண்டின் சிறந்த வீரர் விருதைப் பெற்றார்.
1. 2001 ஆம் ஆண்டில், கோல்டன் பூட் விருதுகளில் அவர் கோல்டன் பூட் விருதை வென்றார்.
1. மார்ச் 28, 2007 அன்று, வாஷிங்டன், டி.சி.யில் உள்ள படை இல்லத்தில் நடந்த இரவு உணவின் போது, படைத் தலைவர் ஜெனரல் ஜேம்ஸ் டி. கான்வே, நோரிஸை ஒரு கெளரவ அமெரிக்க மரைனாக நியமித்தார்.
1. டிசம்பர் 2, 2010 அன்று, டெக்சாஸ் ஆளுநர் ரிக் பெர்ரியால், அவருக்கு (சகோதரர் ஆரோனுடன் சேர்ந்து) கெளரவ டெக்சாஸ் ரேஞ்சர் பட்டத்தை பெற்றார்.
1. 2010 ஆம் ஆண்டில், ஆக்சன்ஃபெஸ்ட்டில், வாழ்நாள் சாதனையாளர் விருதை வென்றார்.
1. 2017 ஆம் ஆண்டில், அவர் "கெளரவ டெக்சன்" என்று கௌரவிக்கப்பட்டார், ஏனெனில் அவர் பல ஆண்டுகளாக நவசோட்டாவிற்கு அருகிலுள்ள தனது டெக்சாஸ் பண்ணையில் வசித்து வந்தார், மேலும் அவர் தனது லோன் வுல்ஃப் மெக்குவேட் திரைப்படத்தில் டெக்சாஸ் ரேஞ்சராக நடித்தார் மற்றும் வாக்கர், டெக்சாஸ் ரேஞ்சர் என்ற தொலைக்காட்சி தொடரில் ரேஞ்சர் கோர்டெல் வாக்கராக நடித்தார்.
1. 2020 ஆம் ஆண்டில், அமெரிக்க தற்காப்பு கலை கூட்டமைப்பின் ஜெஸ்ஸி போவன் எழுதிய "மார்ஷியல் ஆர்ட்ஸ் மாஸ்டர்ஸ் & பயனியர்ஸ் பயோகிராஃபி: சக் நோரிஸ் - கிவிங் பேக் ஃபார் எ லைஃப்டைம்" என்ற தலைப்பில் நோரிஸை கௌரவிக்கும் புத்தகத்தின் இரண்டு பதிப்புகள் வெளியிடப்பட்டன.
1. 2024 ஆம் ஆண்டில், புடாபெஸ்டில் உள்ள மெக்யேரி பாலத்தின் கிழக்கு முனையில் மிஹாலி கோலோட்கோவால் நோரிசின் ஒரு சிறிய சிலை அமைக்கப்பட்டது.
# சக் நோரிஸ்

## தனிப்பட்ட வாழ்க்கை

### குடும்பம்.

நோரிஸ் தனது 18 ஆவது வயதில் 17 வயதான வகுப்புத் தோழி டயான்னே ஹோலெசெக்கை (1941 இல் பிறந்தார்) டிசம்பர் 1958 இல் திருமணம் செய்து கொண்டார். அவர்கள் 1956 ஆம் ஆண்டில் கலிபோர்னியாவின் டொரன்ஸ் நகரில் உள்ள உயர்நிலைப் பள்ளியில் சந்தித்தனர். 1962 ஆம் ஆண்டில், இவர்களுக்கு முதல் குழந்தை மைக் பிறந்தார். 1963 ஆம் ஆண்டில் திருமணத்திற்கு புறம்பான உறவில் இருந்து அவருக்கு ஒரு மகளும் இருந்தார். பின்னர், 1964 ஆம் ஆண்டில் தனது மனைவி ஹோலெக்குடன் எரிக் என்ற இரண்டாவது மகனைப் பெற்றார். 30 வருட திருமணத்திற்குப் பிறகு 1988 இல் தி டெல்டா ஃபோர்ஸ் 2 படப்பிடிப்பின் போது இருவரும் பிரிந்தனர். 1989 இல் நோரிஸ் மற்றும் ஹோலெசெக் இருவரும் விவாகரத்து செய்தனர்,  
நவம்பர் 28,1998 அன்று, நோரிஸ் அவரை விட 23 வயது இளையவரான முன்னாள் மாடலிங் கலைஞரான ஜெனா ஓ 'கெல்லியை மணந்தார். ஓ 'கெல்லிக்கு முந்தைய திருமணத்திலிருந்து இரண்டு குழந்தைகள் இருந்தனர். அவர் ஆகஸ்ட் 30,2001 அன்று இரட்டையர்களை பெற்றெடுத்தார். 2017 ஆம் ஆண்டு நிலவரப்படி நோரிஸுக்கு 13 பேரக்குழந்தைகள் உள்ளனர் .
# சக் நோரிஸ்

## தனிப்பட்ட வாழ்க்கை

### கிறிஸ்துவ மதம்

நோரிஸ் ஒரு வெளிப்படையான கிறிஸ்தவர் ஆவார். இவர் பல கிறிஸ்தவ கருப்பொருள் புத்தகங்களின் ஆசிரியர். டவுன்ஹால் டாட் காமிலிருந்து பென் ஸ்டீண் நீக்கப்பட்டதை மதிப்பாய்வு செய்த நோரிஸ் ஏப்ரல் 22,2008 அன்று, இன்டலிஜன்ட் டிசைன் இயக்கத்திற்கான தனது ஆதரவை வெளிப்படுத்தினார்.  
அவர் பாப்தீஸ்ட் மற்றும் டல்லாஸில் உள்ள பிரஸ்டன்வுட் பாப்தீஸ்ட் தேவாலயத்தின் உறுப்பினர் ஆவார்.
# சக் நோரிஸ்

## தனிப்பட்ட வாழ்க்கை

### அரசியல் கருத்துக்கள்

மற்றும் ஜெப் புஷ் ஆகியோருடன் நோரிஸ்]]  
நோரிஸ் ஒரு குடியரசுக் கட்சி மற்றும் வெளிப்படையான பழமைவாதி ஆவார். நோரிஸ், வேர்ல்ட்நெட் டெய்லி இதழில் தீவிர வலதுசாரி கட்டுரையாளர் ஆவார்.  
1984 ஆம் ஆண்டு வெளியான மிஸ்ஸிங் இன் ஆக்சன் திரைப்படத்தின் வெளியீட்டைத் தொடர்ந்து ஒரு நேர்காணலில் நோரிசு, "நான் ஒரு பழமைவாதி; ரொனால்ட் ரீகனின் பெரிய ரசிகன்; நான் ஒரு குடியரசுக் கட்சிக்காரனோ அல்லது ஜனநாயகவாதியோ அல்ல. நான் அந்த மனிதனுக்காகவே அதிகம் செல்கிறேன். ரொனால்ட் ரீகன் அவர் நினைப்பதைச் சொல்கிறார். அவர் பிரபலமற்றவராக இருந்தாலும் கூட, தனது மனதைத்திறந்து பேச அவர் பயப்படவில்லை. எனக்கு ஒரு வலுவான தலைவர் வேண்டும். ரீகன் ஒரு வலுவான தலைவர். அவர் பதவியில் இருந்ததிலிருந்தே இந்த நாட்டில் மிகவும் நேர்மறையான, தேசபக்தி உணர்வு உள்ளது". என்று குறிப்பிட்டார்.  
1986 ஆம் ஆண்டு வெளியான தி டெல்டா ஃபோர்ஸ் திரைப்படத்தின் படப்பிடிப்பின் போது, டி. டபிள்யூ. ஏ விமானம் 847 கடத்தப்பட்டதற்கு பதிலளிக்கும் விதமாக, மத்திய கிழக்கில் அமெரிக்கா ஒரு "காகிதப் புலியாக" மாறி வருகிறது என்று நோரிஸ் கூறினார். "பயங்கரவாதத்திற்கு எதிரான நமது செயலற்ற அணுகுமுறை உலகம் முழுவதும் பயங்கரவாதத்தைத் தூண்டும் என்ற உண்மை இங்கே தெரிகிறது". "நான் உலகம் முழுவதும் பயணம் சென்று ஐரோப்பாவிலும் மத்திய கிழக்கிலும் பயங்கரவாதம் செய்த பேரழிவைப் பார்த்திருக்கிறேன். இறுதியில் அது இங்கும் வரப்போகிறது என்று எனக்குத் தெரியும்", என்று நோரிஸ் மேலும் கூறினார்.  
2007 ஆம் ஆண்டில், நோரிஸ் அமெரிக்க துருப்புக்களைப் பார்வையிட ஈராக் பயணம் மேற்கொண்டார்.  
நவம்பர் 18,2008 அன்று, ஒரே பாலின திருமணத்திற்கு தடை போடும் கலிபோர்னியா முன்மொழிவு 8 க்கு தனது ஆதரவை வெளிப்படுத்தினார்.  
2009இல் நோரிஸ் பராக் ஒபாமா "பிறப்பு" சதிக்கான ஆதரவை வெளிப்படுத்தினார். வேர்ல்ட்நெட் டெய்லி வெளியிட்ட நோரிஸின் கடிதத்தில், அப்போதைய ஜனாதிபதி ஒபாமா தனது பிறப்புச் சான்றிதழை வெளியிட மறுத்தது சந்தேகத்திற்குரியது என்று குறிப்பிட்டிருந்தார். மேலும் சதி கோட்பாடுகளுக்கு முற்றுப்புள்ளி வைக்க ஒபாமாவைக் கேட்டுக்கொண்டார்.  
2019 ஆம் ஆண்டில், நோரிஸ் துப்பாக்கி உற்பத்தியாளரான க்ளோக் உடன் ஒரு ஒப்புதல் ஒப்பந்தத்தில் கையெழுத்திட்டார். அமெரிக்காவில் பள்ளிகளில் துப்பாக்கிச் சூடு சம்பவங்கள் அதிகரித்த வேளையில் இந்த ஒப்பந்தம் பொதுமக்களில் சிலரிடமிருந்தும் அவரது ரசிகர்களிடமிருந்தும் விமர்சனங்களை சந்தித்தது.
# சக் நோரிஸ்

## சமூகப் பங்களிப்பு

1990 ஆம் ஆண்டில், நோரிஸ் *யுனைடெட் சன்டைக்கலை அமைப்பு*, *கிக்ஸ்டார்ட் கிட்ஸ்* ஆகியவற்றை நிறுவினார். அவரது சமூகப் பங்களிப்புகளின் குறிப்பிடத்தக்க பகுதியாக, தற்காப்புக் கலைகளில் பயிற்சி அளிப்பதன் மூலம் போதைப்பொருள் தொடர்பான அழுத்தத்திலிருந்து விலகி, சுயமரியாதையை வளர்த்துக் கொள்ளவும், ஆபத்தில் உள்ள குழந்தைகளில் கவனம் செலுத்தவும் இந்த அமைப்பு உருவாக்கப்பட்டது. நடுநிலைப் பள்ளி, உயர்நிலைப் பள்ளிகளில் பயிலும் குழந்தைகளின் கவனத்தை நேர்மறையாக வலுப்படுத்தும் முயற்சிக்கு மாற்றுவதன் மூலம், இந்த குழந்தைகள் தங்களுக்கு சிறந்த எதிர்காலத்தை உருவாக்குவதற்கான வாய்ப்பைப் பெறுவார்கள் என்று நோரிஸ் நம்புகிறார். டெக்சாஸின் நவாசோட்டாவில் நோரிசுக்கு ஒரு பண்ணை உள்ளது, அங்கு அவர் குடும்பத்துக்குச் சொந்தமான தண்ணீர்புட்டி விற்பனை செய்யும் நிறுவனத்தின் வருவாயில் ஒரு பகுதியை சுற்றுச்சூழல் நிதி மற்றும் கிக்ஸ்டார்ட் கிட்ஸ் ஆகியவற்றுக்கு அளிக்கின்றனர்..  
குழந்தைகளுக்கான நிதி, மருத்துவமனையில் அனுமதிக்கப்பட்ட மூத்த படைவீரர்களுக்கு நிர்வாகத்தின் தேசிய நிதி, யுனைடெட் வே மற்றும் மேக்-ஏ-விஷ் அறக்கட்டளை போன்ற அமைப்புகளுக்கு நன்கொடைகள் மற்றும் நிதி திரட்டும் நடவடிக்கைகள் போன்றவற்றிற்கு அவர் அளித்த பங்களிப்புகளுக்காக அவர் அறியப்படுகிறார்.. கர்நாடகாவில் ஒரு பார்வையற்ற பள்ளி ஆகியவற்றுக்கு தனது நன்கொடைகளை அளிக்கிறார்.
# சக் நோரிஸ்

## திரைப்பட விவரங்கள்

- சக் நோரிஸ் ஒரு *தற்காப்புக் கலைஞராக* நடித்த *த கிரீன் பெரட்ஸ்* (1968)
- *த ரெக்கிங் க்ரூ* (1969)
- *வே ஆப் த டிராகன்* (1972)
- *த ஸ்டூடண்ட்ஸ் டீச்சர்ஸ்* (1973)
- *ஸ்லாட்டர் இன் சான்பிராண்ஸிஸ்கோ* (1974)
- *த வாரியர் விதின்* (1976) (ஆவணப்படம்)
- *புரூஸ் லீ, த லெஜண்ட்* (1977) (ஆவணப்படம்)
- *பிரேக்கர்!* *பிரேக்கர்!* (1977)
- *குட் கைஸ் வியர் பிளாக்* (1977)
- *எ போர்ஸ் ஆப் ஒன்* (1979)
- *த ஆக்டகன்* (1980)
- *ஆன் ஐ பார் அன் ஐ* (1981)
- *சைலண்ட் ரேஜ்* (1982)
- *போர்ஸ்ட் வென்ஜியன்ஸ்* (1982)
- *லோன் வுல்ஃப் மெக்குவேட்* (1983)
- *மிஸ்ஸிங் இன் ஆக்சன்* (1984)
- *மிஸ்ஸிங் இன் ஆக்சன் 2: தி பிகினிங்* (1985)
- *கோட் ஆப் சைலன்ஸ்* (1985)
- *இன்வேசன் U.S.A.* (1985)
- *த டெல்டா போர்ஸ்* (1986)
- *பயர்வாக்கர்* (1986)
- *த கராத்தே கமாண்டோஸ்* (1986), அனிமேஷன் செய்யப்பட்ட குழந்தைகள் படம், *சக் நோரிஸ் தானே* படத்தின் பகுதிகளில் தோன்றி அப்பகுதியில் வந்த கதைக்கருவை விளக்குவார்.
- *பிராட் டாக்: மிஸ்ஸிங் இன் ஆக்சன் III* (1988)
- *ஹீரோ அன்ட் த டெரர்* (1988)
- *டெல்டா போர்சுட் 2: Tதெ காம்பினேசன் கனெக்சன்* (1990)
- *த ஹிட்மேன்* (1991)
- *சைடு கிக்ஸ்* (1992)
- *ஹெல்பவுண்ட்* (1994)
- *டாப் டாக்* (1995)
- *பாரஸ்ட் வாரியர்* (1996)
- *லோகன்'ஸ் வார்: பவுண்ட் பை ஹானர்* (1998) (டிவி திரைப்படத்திற்காக தயாரிக்கப்பட்டது)
- *த பிரசிடண்ட்'ஸ் மேன்* (2000) ஜாஷ்வா
- *த பிரசிடண்ட்ஸ் மேன் 2: எ லைன் இன் த சாண்ட்* (2002) ஜாஷ்வா
- *பெல்ஸ் ஆப் இன்னசன்ஸ்* (2003)
- *டாட்ஜ் பால்: அ ட்ரூ அன்டர் டாக் ஸ்டோரி* (2004)
- *த கண்டண்டர்* (2005)
- *த கட்டர்* (2005)
- *பேர்டி & போகி* (தயாரிப்பாளர்; 2009)
# முசோரி

**முசோரி** (*Mussoorie*) என்பது இந்தியாவின் உத்தரகண்ட மாநிலத்தின், தேராதூன் மாவட்டத்தில், தேராதூன் நகருக்கு அருகில் உள்ள ஒரு மலை வாழிடம் மற்றும் நகரியம் ஆகும். இது மாநிலத் தலைநகரான தேராதூன் இருந்து சுமார் 35 கிலோமீட்டர் (22 மைல்) தொலைவிலும், தேசியத் தலைநகரான புது தில்லிக்கு வடக்கே 290 கி.மீ. (180 மைல்) தொலைவிலும் உள்ளது. இந்த மலை வாழிடம் கர்வால் இமயமலைத் தொடரின் அடிவாரத்தில் உள்ளது. பர்லோகஞ்ச் மற்றும் ஜாரிபானி நகரங்களைப் போலவே, இராணுவக் கண்டோன்மென்ட்டை உள்ளடக்கிய லண்டூர் நகரமும் "பெரிய முசோரியின்" பகுதியாகக் கருதப்படுகிறது.  
முசோரி கடல் மட்டத்தில் இருந்து சராசரியாக ) உயரத்தில் உள்ளது. இதன் வடகிழக்கில் இமயமலைப் பனித் தொடர்களும், தெற்கே டூன் பள்ளத்தாக்கு மற்றும் சிவாலிக் மலைத் தொடர்களும் உள்ளன. 2,275 மீ (7,464 அடி) உயரம் கொண்ட லண்டூரில் உள்ள அசல் லால் திப்பா இரண்டாவது மிக உயர்ந்த இடம் ஆகும். முசோரி *மலைகளின் ராணி* என்று பிரபலமாக அறியப்படுகிறது.
# முசோரி

## வரலாறு

முசோரி நீண்ட காலமாக மலைகளின் ராணி என்று அழைக்கப்பட்டது. முசோரி என்ற பெயர் பெரும்பாலும் மன்சூர் என்பதில் இருந்து வந்ததாகும். மன்சூரி என்பது இப்பகுதியில் காணப்படும் புதர் ஆகும். இந்த நகரம் பெரும்பாலும் இந்தியர்களால் *மன்சூரி* என்று குறிப்பிடப்படுகிறது.  
1803 இல் உமர் சிங் தாப்பாவின் கீர் கூர்க்காக்கள் கர்வால் மற்றும் டெஹ்ராவைக் கைப்பற்றினர், இதன் மூலம் முசோரி நிறுவப்பட்டது. 1814 நவம்பர் முதல் நாள் அன்று கூர்க்காக்களுக்கும் ஆங்கிலேயர்களுக்கும் இடையே போர் மூண்டது. டெஹ்ராடூன் மற்றும் முசோரி 1815 ஆம் ஆண்டில் கூர்க்காக்கள் வெளியேற்றப்பட்டு, இப்பகுதிகள் 1819 ஆம் ஆண்டில் சஹாரன்பூர் மாவட்டத்துடன் இணைக்கப்பட்டன.  
முசோரி ஒரு ஓய்வு விடுதியாக 1825 இல் பிரித்தானிய இராணுவ அதிகாரியான கேப்டன் யங் என்பவரால் நிறுவப்பட்டது. டேராடூனில் வசிக்கும் வருவாய் கண்காணிப்பாளரான திரு ஷோருடன், தற்போதைய இடத்தை ஆராய்ந்து, கூட்டாக ஒரு துப்பாக்கி சூடு கொண்ட விடுதியைக் கட்டினார். கிழக்கிந்திய நிறுவனத்தின் லெப்டினன்ட் ஃபிரடெரிக் யங் கேம் துப்பாகிச்சூடுகளை நடத்த முசோரிக்கு வந்தார். அவர் மேகல் பேக் சாலையில் ஒரு வேட்டை விடுதியை கட்டினார். மேலும் அவர் 1823 இல் டூனின் மாஜிஸ்திரேட் ஆனார். அவர் முதல் கூர்க்கா படைப்பிரிவை உருவாக்கினார். மேலும் பள்ளத்தாக்கில் முதன் முதலில் உருளைக்கிழங்குகளை பயிரிட்டார். முசோரியில் அவரது பதவிக்காலம் 1844 இல் முடிவடைந்தது, அதன் பிறகு அவர் திமாப்பூர் மற்றும் டார்ஜீலிங்கில் பணியாற்றினார், பின்னர் ஜெனரலாக ஓய்வுபெற்று அயர்லாந்து திரும்பினார்.  
1832 ஆம் ஆண்டில், முசோரி இந்தியாவின் பெரிய இந்திய நெடுவரை வில் ஆய்வின் முனையமாக இருந்தது, இது இந்திய வரைபடத்தை வரைவதை நோக்ககமாக கொண்டு துணைக்கண்டத்தின் தெற்கு முனையில் தொடங்கியது. அப்போது அது வெற்றி பெறவில்லை என்றாலும், அந்த நேரத்தில் இந்தியாவின் நில அளவை தலைவர்சர் ஜார்ஜ் எவரஸ்ட், இந்திய நில அளவைத் துறையின் புதிய அலுவலகம் முசோரியில் அமைய வேண்டும் என்று விரும்பினார். ஆனால் அந்த இடம் பினர் தோராதூனில் அமைக்கப்பட்டது. அதே ஆண்டு முசோரியில் முதல் பியர் வடிப்பாலை சர் ஹென்றி போலே அவர்களால் "தி ஓல்ட் ப்ரூவரி" என்ற பெயரில் நிறுவப்பட்டது.  
1901 வாக்கில், முசோரியின் மக்கள் தொகை 6,461 ஆக உயர்ந்தது. கோடையில் 15,000 ஆக உயர்ந்தது. முசோரியை தொலைவில் உள்ள சகாரன்பூரிலிருந்து சாலை வழியாக அணுகவேண்டும் என்ற நிலை இருந்தது. ஆனால் 1900 இல் தேராதூனுக்கு தொடருந்து வசதி உண்டானதால் அணுகல் எளிதாகிவிட்டது. இதனால் சாலைப் பயணம் என குறைந்தது.  
நேருவின் மகள் இந்திரா (பின்னர் இந்திரா காந்தி) உட்பட நேரு குடும்பத்தினர் 1920கள், 1930கள், 1940களில் முசோரிக்கு அடிக்கடி வந்து சவோய் விடுதியில் தங்கினர். அவர்கள் அருகிலுள்ள தோராதூனில் நேரத்தை செலவிட்டனர். அங்கு நேருவின் தங்கை விஜயலட்சுமி பண்டித் இறுதியில் நிரந்தரமாக குடியேறினார்.  
1959 திபெத்தியக் கிளர்ச்சியின் போது, 14வது தலாய் லாமா 20, ஏப்ரல் 1959 இல் முசோரியில் தங்கினார். 1960 ஏப்ரல் வரை இருந்த அவர் பின்னர் இமாச்சலப் பிரதேசத்தில் உள்ள தரம்சாலாவுக்கு இடம்பெயர்ந்தார். அங்கு தற்போது திபெத்திய மைய நிர்வாகத்தின் தலைமையகம் உள்ளது.  
முதல் திபெத்திய பள்ளி 1960 இல் முசோரியில் நிறுவப்பட்டது. திபெத்தியர்கள் முக்கியமாக மகிழ்ச்சி பள்ளத்தாக்கில் குடியேறினர். இன்று, முசோரியில் சுமார் 5,000 திபெத்தியர்கள் வாழ்கின்றனர்.
# முசோரி

## புவியியல் மற்றும் காலநிலை

முசோரி கடல்மட்டத்தில் இருந்து சராசரியாக உயரத்தில் உள்ளது. இப்பகுதியின் மிக உயரமான இடம் "லால் திப்பா" ஆகும். இது சுமார் 2,275 உயரமானதாக உள்ளது. லால் திப்பா என்ற பெயர் இப்போது சிகரத்திலிருந்து சிறிது தொலைவில் உள்ள ஒரு கண்காணிப்பு புள்ளியை குறிப்பிடப் பயன்படுத்தப்படுகிறது.  
முசோரி, நடுத்தர உயர இமயமலையில் மிகவும் பொதுவான துணை வெப்பமண்டல ஹைலேண்ட் காலநிலையைக் கொண்டுள்ளது (கோப்பென்). கோடை காலம் சூடாகவும், மிகவும் ஈரப்பதமானதாகவும் இருக்கும், சூலை மற்றும் ஆகத்தில் சராசரியாக மழை பொழியும். பருவமழைக்கு முந்தைய காலமான ஏப்ரல் மற்றும் மே மாதங்களில் கால நிலை பொதுவாக சூடானதாகவும், வறண்டதாகவும் இருக்கும். சூன் நடுப்பகுதியில் இருந்து அதிக மழை பெய்யும். அதே சமயம் பருவமழைக்கு பிந்தைய காலமும் வறண்டதாக இருக்கும். அதேசமயம் கணிசமாக குளிர்ச்சியாகவும் இருக்கும். குளிர்காலத்தில், பருவமழைக்கு முந்தைய மற்றும் பிந்தைய பருவங்களை விட மழைப்பொழிவு சற்று அதிகமாக இருக்கும். மேலும் பொதுவான வானிலை குளிர்ச்சியாகவும் ஓரளவு மேகமூட்டமாகவும் இருக்கும். காடழிப்பு, புதிய கட்டுமானங்கள், புவி வெப்பமடைதல் போன்ற உள்ளூர் மற்றும் உலகளாவிய காரணிகளின் கலவையால் அண்மைய ஆண்டுகளில் பனிப்பொழிவின் நாட்களின் எண்ணிக்கை குறைந்திருந்தாலும், முசோரியில் பொதுவாக திசம்பர், சனவரி, பெப்ரவரி மாதங்களில் ஓரளவு பனிப்பொழிவு உள்ளது.அக்டோபர் முதல் பெப்ரவரி வரையிலான காலகட்டத்தில் நகரம் அரிதான " குளிர்கால " காலநிலை கொண்டதாக உள்ளது.
# முசோரி

## மக்கள்தொகையியல்

2011 இந்திய மக்கள் தொகை கணக்கெடுப்பின்படி, முசோரியில் 30,118 மக்கள் வசிக்கின்றனர். மக்கள் தொகையில் ஆண்களின் விகிதம் 55% என்று உள்ளது. அதேசமயம் பெண்களின் விகிதம் 45% என்று உள்ளது. முசோரியில் சராசரி கல்வியறிவு 89% என்று உள்ளது, இது தேசிய சராசரியான 75% ஐ விட கூடுதல் ஆகும். ஆண்களின் கல்வியறிவு 94% என்றும், பெண்களின் கல்வியறிவு 84% என்றும் உள்ளது. முசோரி மக்கள் தொகையில் 6 வயதுக்கு உட்பட்டரவக்ள் 9% ஆவர். பெண்கள் விகித்தமான மாநில சராசரி 963க்கு மாறுபட்டதாக முசோரி நகராட்சியில் பாலின விகிதம் 812 ஆக உள்ளது. மேலும், குழ்தைகள் பாலின விகித்தமான உத்தரகாண்ட் மாநில சராசரியான 890 உடன் ஒப்பிடும்போது முசோரியில் குழந்தை பாலின விகிதம் 918 ஆக வேறுபட்டதாக உள்ளது.
# மகாவீரர்

**மகாவீரர்** (*Mahavira*, பொ.ஊ.மு. 599 – 527)என்று குறிப்பிடப்படுபவர் சைன சமயத்தின் மையக் கருத்துக்களை நிறுவிய **வர்த்தமானர்** என்ற இந்திய துறவியாகும். சமண சமய வழக்கில் அவர் 24வது மற்றும் கடைசி அருகன் ஆவார். சைன சமயப் புத்தகங்களில் இவர் *வீரர்*, *வீரப்பிரபு*, *சன்மதி*, *அதிவீரர்,* *ஞானபுத்திரர்* என்று பல்வேறு பெயர்களில் அழைக்கப்படுகிறார்.
# மகாவீரர்

## வாழ்க்கை வரலாறு

### வர்த்தமானாக இளவரசர் பிறப்பு

இந்திய மாநிலம் பீகாரில் ஜமுயி மாவட்டத்தில் இருந்த லச்சுவார் என்ற முன்னாள் அரசாட்சியின் **சத்திரியகுண்டம்** என்றவிடத்தில் மகாவீரர் *சித்தார்த்தன்* என்னும் அரசனுக்கும் *திரிசலா* என்ற அரசிக்கும் இந்திய நாட்காட்டியில் *சைத்ர* மாதம் வளர்பிறை பதின்மூன்றாம் நாள் (கிரெகொரியின் நாட்காட்டியில் ஏப்ரல் 12) அன்று பிறந்தார். அவர் அன்னையின் கருவில் இருக்கும்போதே அரசருக்கும் அரசாட்சிக்கும் செல்வம் மற்றும் பிற வளங்களை பெருக்கியதாக நம்பப்படுகிறது; எடுத்துக்காட்டாக, அபரிமிதமான பூக்களின் மலர்ச்சி. எனவே இவருக்கு *வளர்ப்பவர்* என்கிற பொருளுடைய *வர்த்தமானன்* என்ற பெயர் சூட்டப்பட்டதாகவும் கூறப்படுகிறது. அரசி திரிசாலாவும், மாமனிதர் ஒருவர் பிறப்பதை அறிவிக்கும் வகையில், கருவுற்றிருக்கையில் 14 (சுவேதம்பர் வழிமுறையில் 14, திகம்பர் வழிமுறையில் 16) சுப கனவுகளைக் கண்டதாகவும் கூறப்படுகிறது.  
சைன சமய நம்பிக்கைகளின்படி, மகாவீரர் பிறப்பினையடுத்து தேவலோக அரசன் இந்திரன் ஓர் எதிர்கால தீர்த்தங்கரருக்கு உரித்தான பால் நீராட்டு உள்ளிட்ட சடங்குகளைச் செய்வித்து அன்னையிடம் கொடுத்தான்.  
உலகெங்கும் உள்ள சைனர்கள் அவரது பிறந்தநாளை மகாவீரர் ஜெயந்தி எனக் கொண்டாடுகின்றனர்.
# மகாவீரர்

## வாழ்க்கை வரலாறு

### இளமை

சித்தார்த்தனின் மகனாக இளவரசனாக வாழ்ந்தார் வர்த்தமானன். இருப்பினும் அச்சிறுவயதிலும் ஆன்மீகத்தில் நாட்டம் கொண்டிருந்தார். தியானத்திலும் தன்னறிவதிலும் கூடுதல் நாட்டமுடையவராக விளங்கினார். மெதுவாக உலக சிற்றின்பங்களிலிருந்து விலகி சைன சமய கொள்கைகளில் ஈடுபாடு கொண்டார்.
# மகாவீரர்

## வாழ்க்கை வரலாறு

### பன்னிரெண்டாண்டுகள் ஆன்மீகத் தேடல்

தமது முப்பதாவது வயதில் அரசாட்சி மற்றும் குடும்பத்தைத் துறந்து துறவறம் மேற்கொண்டார். துறவியாக 12 ஆண்டுகள் தியானம் செய்து ஆன்மீகத்தேடலில் ஈடுபட்டார். பிற உயிரினங்களுக்கு (மனிதர்கள், தாவரங்கள் மற்றும் விலங்குகள்) மதிப்பளித்தார். அவற்றிற்கு ஊறு விளைவிக்காமல் வாழ்ந்து வந்தார். இவ்வாண்டுகளில் தமது உணர்ச்சிகளைக் கட்டுப்படுத்தி மிக எளிய வாழ்க்கை வாழ்ந்தார். அவரது பொறுமையும் வீரமுமே அவர் *மகாவீரர்* என அழைக்கப்பட காரணமாயிற்று. இந்த ஆன்மீகத் தேடலின் விளைவாக **கைவல்ய ஞானம்** கிடைக்கப்பெற்றார். அச்சமயம் அவர் அளவற்ற சமசீர்மை, அறிவு மற்றும் கட்டுப்பாடு கொண்டவராக இருந்தார்.
# மகாவீரர்

## வாழ்க்கை வரலாறு

### இறுதிக்காலம்

மகாவீரர் தமது எஞ்சிய நாட்களில் இந்தியா முழுவதும் உள்ள மக்களிடையே தாமறிந்த ஆன்மிக விடுதலையின் வரையற்ற உண்மையை பரப்பத் துவங்கினார். வெறும் கால்களில் துணிகள் எதுவுமன்றி கடுமையான காலநிலைகளில் பயணம் செய்த அவரின் பேச்சைக் கேட்க அனைத்துத் தரப்பு மக்களும் திரண்டனர். அவரது முயற்சியால் சைன சமயம் இந்தியாவெங்கும் பரவியது. தமது 72ஆவது வயதில் பாவாபுரி என்னுமிடத்தில் இந்திய நாட்காட்டியில் தீபாவளியின் கடைசி நாளன்று வீடுபேறு அடைந்தார். அவர் பேறு பெற்ற இந்நாளை சைனர்கள் கொண்டாடுகிறார்கள். இவர் பொ.ஊ.மு. 599 முதல் 527 வரை வாழ்ந்ததாக சைனர்கள் நம்பினாலும் சில வரலாற்றாசிரியர்கள் பொ.ஊ.மு. 549–477 காலத்தவராக கருதுகிறார்கள்.
# மகாவீரர்

## வாழ்க்கை வரலாற்று நூல்கள்

, பொ.ஊ. 1400]]  
மகாவீரரின் வாழ்க்கையைச் சித்தரிக்கும் பல சைன நூல்கள் உள்ளன. அவற்றில் குறிப்பிடத்தக்கது ஆசார்யர் பத்திரபாகு என்பவர் அருளிய **கல்பசூத்திரங்கள்** (புனித கொள்கைகள் நூல்) என்ற சைன சமயப் புத்தகம். சமசுகிருதத்தில் வந்த முதல் வாழ்க்கை வரலாறு 853ஆம் ஆண்டு அசகர் (அசோக முனிவர்) என்பவர் எழுதிய *வர்த்தமானசரித்திரம்* என்பதாகும்.  
இவை தவிர:
"சிரமன் மகாவீரா" - ஆசார்யா மகாபிராக்யா
ஆங்கிலத்தில்:
- "Lord Mahavira and his times" by Kailash Chand Jain (1991) Motilal Banarsidass Publishers PVT LTD Delhi (India)
- "Lord Mahavira (A study in historical perspective)" by Bool Chand ( 1987 ) P.V. Research Institute I.T.I Road Varanasi 5 (India)
- "Lord Mahavira in the eyes of foreigners" by Akshaya Kumar Jain ( 1975 ) Meena Bharati New Delhi 110003 (India)
# மகாவீரர்

## மகாவீரர் ஜெயந்தி

மகாவீரரின் பிறந்த நாள் விழா ஒவ்வொரு ஆண்டும் மார்ச் அல்லது ஏப்ரல் மாதத்தில் வரும் சைத்திர மாதம், திரியோதசி திதி அன்று சமணர்களால் வெகு சிறப்பாகக் கொண்டாடப்படுகிறது.
# மகாவீரர்

## இதனையும் பார்க்க

- தீர்த்தங்கரர்
- சைனம்
- சமணம்
- சமணப் புனிதத் தலங்கள்
- சமண அறிஞர்கள்
- சமணத் தமிழ் நூல்கள்
# மகாவீரர்

## வெளியிணைப்புகள்

- சமண சமயத் தோற்றம்
- http://www.cs.colostate.edu/~malaiya/mahavira.html
- http://www.jainguru.com/mahabir.html
- Shri Mahavir Swami Jain temple in Osiya
# செபஸ்டியான் பினேரா

**மிகுவேல் உவான் செபஸ்டியான் பினேரா எச்செனிக்** (*Miguel Juan Sebastián Piñera Echenique*, 1 திசம்பர் 1949 – 6 பெப்ரவரி 2024) சிலியின் அரசுத் தலைவராக 2009-1010 ஆம் ஆண்டுத் தேர்தலில் தேர்ந்தெடுக்கப்பட்டார். 2010, சனவரி 17 இல் நடந்த இரண்டாம் சுற்றுத் தேர்தலில் இவர் அதிபராகத் தேர்ந்தெடுக்கப்பட்டார். இவர் நாட்டில் புகழ் வாய்ந்த பொருளியல் நிபுணரும், கோடீசுவரரும், அரசியல்வாதியும் ஆவார்.
# செபஸ்டியான் பினேரா

## இறப்பு

2024 பெப்பிரவரி 6 ஆம் நாள்சிலி கோடை நேரம் பிற்பகல் 3.30 (ஒ.ச.நே - 03:00) மணியளவில், தரையை விட்டுப் புறப்பட்ட ஒரு சில நிமிடங்களுக்குப் பிறகு, ராபின்சன் ஆர்44 வகையைச் சார்ந்த உலங்கூர்தியில் பயணித்த பினேரா லாஸ் ரியோஸ் மண்டலத்தில் எல் ரான்கோ மாகாணத்தில் ரான்கோ ஏரியில் நொறுங்கி விழுந்த விபத்தில் இறந்தார். அந்தப் பகுதியில் ஒரு கடுமையான சூறாவளிக் காற்று வீசியுள்ளது.
# சண்முகநாதபுரம்

**சண்முகநாதபுரம்** என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் மேலூர் வட்டத்தில் உள்ள ஒரு கிராமம் ஆகும்.
# சண்முகநாதபுரம்

## அருள்மிகு வேலாயுத சுவாமி திருக்கோவில்

இந்த ஊரின் சிறப்பு இங்கு உள்ள "அருள்மிகு வேலாயுத சுவாமி திருக்கோவில் ".இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.  
இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.  
இந்த ஊரின் தெற்குப்பகுதில் "அருள்மிகு சின்னபுலி அய்யணார் திருக்கோவில் " உள்ளது.மேற்கு பகுதியில்"அருள்மிகு செல்லியம்மன் திருக்கோவில்" உள்ளது.தென்மேற்கில் "அருள்மிகு யாணைக்குட்டி திருக்கோவில்"உள்ளது.
# சண்முகநாதபுரம்

## அருள்மிகு சின்னபுலி அய்யணார் திருக்கோவில்

இத்திருக்கோவில் அ.வல்லாளபட்டி பேரூராட்சியை சேர்ந்தது. அரிட்டாபட்டி செல்லும் வழியில் உள்ளது. இத்திருக்கோவிலின் திருவிழாவை "கூத்துதிருவிழா" என்றழைப்பார்கள்.இது 8 வருடங்களுக்கு ஒருமுறை நடைபெரும் இத்திருவிழா மிகவும் சிறப்பு வாய்ந்தது. இங்கு நேர்த்திகடனை செலுத்துவதற்கு குதிரை செய்து காணிக்கை செலுத்துவர்.இதில் ஒரு சிறப்பு என்னவென்றால் "இந்தியாவிலேயே அதிக குதிரை(புரவி எடுப்பு) காணிக்கை செலுத்தும் ஒரே திருக்கோவில்" என்ற பெருமை உண்டு.இக்கோவிலை சேர்ந்த "பெரியபுலி அய்யணார் திருக்கோவில்" ஒன்று உள்ளது. இத்திருக்ககோவில் அ.வல்லாளபட்டியிலிருந்து புலிப்பட்டி செல்லும் வழியில் சுமார் 4 கி.மீ தொலைவில் உள்ளது.இங்கிருந்து தொடங்கி சின்னபுலி அய்யணார் திருக்கோவில் வரை புரவி எடுப்பு நடைபெறும்.7 நாட்கள் இங்கு இத்திருவிழா நடைபெரும்.
# சண்முகநாதபுரம்

## அருள்மிகு செல்லியம்மன் திருக்கோவில்

இத்திருக்கோவில் ஏ. வெள்ளாளப்பட்டி பேரூராட்சியை சேர்ந்தது. சண்முகநாதபுரத்திலிருந்து அ.வல்லாளபட்டி செல்லும் வழியில் உள்ளது. இங்கு ஒவ்வொரு ஆனி மாதமும் திருவிழா நடைபெறும்.
# சண்முகநாதபுரம்

## அருள்மிகு யாணைக்குட்டி திருக்கோவில்

இத்திருக்கோவில் சண்முகநாதபுரத்தை சேர்ந்தது.சண்முகநாதபுரத்திலிருந்து அ.வல்லாளபட்டி செல்லும் சாலையில் உள்ளது.இங்கு ஒவ்வொரு ஆடி மாதமும் திருவிழா நடைபெறும்.
# அளவுக் கல்

என்னும் இடத்தில் பாரிய அளவுக் கற்களைக் கப்பலில் ஏற்றும் காட்சி.]]
**அளவுக் கல்** என்பது, அரிதல், வெட்டுதல், துளைத்தல், தேய்த்தல் போன்ற வழிமுறைகளில் ஒன்றையோ அல்லது பலவற்றையோ பயன்படுத்திக் குறித்த அளவுகளிலும் வடிவங்களிலும் உற்பத்தி செய்யப்படுகின்ற இயற்கையாகக் கிடைக்கும் கற்களைக் குறிக்கும். இவற்றை பல்வேறு நிறங்கள், பரப்புத்தன்மை, மேற்பரப்பின் முடிப்பு போன்ற இயல்புகளைக் கொண்டவையாக உருவாக்குகின்றனர். இவை பல தேவைகளுக்குப் பயன்படுகின்றன. சிறப்பாகக் கட்டுமானத் தொழிலில் இதனைப் பெருமளவில் பயன்படுத்துகின்றனர். இவை கட்டிடங்களுக்கான தள முடிப்புகளாகவும், சுவர்களில் பதிப்பதற்கும், அடுக்களை மேடைகளுக்கும், படிக்கட்டுகளாகவும் இன்னும் பல்வேறு தேவைகளுக்கும் பயன்படுகின்றன.  
அளவுக் கற்கள் உற்பத்திக்கான கற்கள் கற்சுரங்கங்களில் இருந்து கிடைக்கின்றன. கற்சுரங்கங்கள் எல்லாமே அளவு கற்களுக்கான கற்களை அகழ்வதில்லை. பல சுரங்கங்கள் கட்டிடத் தேவைக்கான உடை கற்கள் அல்லது சரளைக் கற்களையும் வழங்குகின்றன. பெரும்பாலான கற்சுரங்கங்களில் உள்ள கற்கள் இரண்டு தேவைகளுக்கும் பொருத்தமானவை எனினும், ஒரே சுரங்கத்தில் இரண்டு தேவைகளுக்குமான கற்களை உடைத்து எடுப்பது குறைவு. சரளைக் கற்களின் உற்பத்திக்குப் பாறைகளைக் கவனமாக உடைக்க வேண்டியதில்லை. ஆனால் அளவு கற்களின் உற்பத்திக்கான கற்கள் நுட்பமான முறைகளைப் பயன்படுத்திக் கவனமாக உடைத்து எடுக்கப்படுகின்றன. வைரக் கம்பி வாள்கள், வைரப் பட்டி வாள்கள், சுவாலைத் துளைப்பு முறை, மென்வெடிப்பு போன்றவை இதற்குப் பயன்படுகின்றன.  
பலவகையான, தீப்பாறை, உருமாறியபாறை, படிவுப்பாறை போன்ற பாறை வகைகளில் இருந்து அளவுக் கற்களை உற்பத்தி செய்யலாம் எனினும், அளவுக் கற்களின் உற்பத்திக்குப் பயன்படும் முக்கியமான கற்கள், கருங்கல், சுண்ணக்கல், சலவைக்கல், டிரவட்டைன், குவாட்சை அடிப்படையாகக் கொண்ட கற்கள் (மணற்கல், குவாட்சைட்டு), சிலேட்டு போன்றவையே.
# அரிவாள்மணை

**அரிவாள்மணை** என்பது தமிழர் சமையலறைகளிலும், பிற இந்தியச் சமையலறைகளிலும் பயன்படுத்தப்படும் ஒரு கருவி ஆகும். இதை, **அரிவாள்**, **அருவாமணை** போன்ற பெயர்களாலும் அழைப்பதுண்டு.
# அரிவாள்மணை

## பயன்பாடும் அமைப்பும்

பொதுவாகக் காய்கறிகளை நறுக்குவதற்கும், பிற உணவுக்கான பொருட்களை வெட்டுவதற்கும் இது பயன்படுகின்றது. பெரும்பாலும் மரத்தால் செய்யப்பட்ட ஒரு ஒடுங்கிய செவ்வகவடிவான பலகையும் அதன் ஒரு முனைக்கருகில் நிலைக்குத்தான நிலையில் பொருத்தப்பட்ட இரும்பாலானதும், சுமார் ஒரு அடி நீளம் கொண்டதுமான வெட்டும் அலகும் சேர்ந்ததே அரிவாள்மணை.
# அரிவாள்மணை

## மரபுவழிச் சமையல்

இதனைப் பயன்படுத்துவோர் இதை, பலகை கிடையாகவும் வெட்டும் அலகு நிலைக்குத்தாகவும் இருக்கும்படி நிலத்தில் வைத்துப் பலகை மீது இருந்துகொண்டு வெட்டுவர். மரபுவழிச் சமையல் அறைகளில் நிலத்திலிருந்தே பெரும்பாலான சமையல் வேலைகள் செய்யப்பட்டதால் இது ஒரு வசதியான கருவியாக இருந்தது.
# அரிவாள்மணை

## தற்காலச் சமையல்

தற்காலச் சமையலறைகளில் நின்றுகொண்டே சமைப்பதால், அரிவாள்மணை வசதியானதாக அமைவதில்லை. இதனால் முன்னர் அரிவாள்மணை கொண்டு செய்த வேலைகளைத் தற்போது கத்தியைப் பயன்படுத்திச் செய்கின்றனர்.
# துருவுபலகை

**துருவுபலகை** என்பது தமிழர் மரபுவழிச் சமையலறைகளிலும், வேறும் சில இந்தியச் சமையலறைகளிலும் பயன்படும் ஒரு கருவி ஆகும். இது மருவிய சொல்லான **திருவலை** என்னும் சொல்லாலும் அழைக்கப்படுவது உண்டு.
# துருவுபலகை

## பயன்பாடும் அமைப்பும்

இதனைப் பயன்படுத்தித் தேங்காயைத் துருவித் தேங்காய்ப்பூ பெறுவர்.  
துருவுபலகை, இருந்து துருவுவதற்கான செவ்வக வடிவ மரப்பலகையையும், விளிம்பில் பற்கள் போன்ற அமைப்புக்கொண்ட வட்டமான இரும்பாலான துருவும் கொண்டது. சில துருவுபலகைகளில், கிடையாக அமைந்த இருக்கும் பலகையும், அதன் ஒரு முனையில் இருந்து தொடங்கி மேல் நோக்கிச் சரிந்திருக்கும் மரத்தாலான கழுத்துப் போன்ற பகுதியும் ஒரே மரத்தினால் செய்யப்பட்டிருக்கும். சரிவான அக் கழுத்துப் பகுதியின் மேல் முனையில் துருவும் அலகு பொருத்தப்படும். சில துருவுபலகைகளில், இருக்கும் பலகை மட்டுமே மரத்தால் செய்யப்பட்டிருக்கும். துருவும் அலகை அதனோடு இணைந்த வளைவான இரும்புத் தண்டொன்றின் மூலம் மரப்பலகையுடன் பொருத்துயிருப்பர். நிலத்தில் இருந்து தேங்காய் துருவுவதற்கா வடிவமைக்கப்பட்டது இது. இதன் மூலம் துருவும்போது துருவும் அலகு நிலையாக இருக்க, துருவுபவர் தேங்காயை அசைத்துத் துருவ வேண்டும்.
# துருவுபலகை

## தற்காலத்தில்

தற்காலத்தில் பல அலகுகளைக் கொண்ட சுழலக்கூடிய துருவும் அலகுகள் பயன்படுகின்றன. இதனோடு இணைக்கப்பட்ட கைபிடியைச் சுழற்றுவதன் மூலம் அலகைச் சுழற்றித் தேங்காய் துருவலாம். இவை உயரமான சமையலறை வேலைத்தளங்களின் விளிம்புடன் பொருத்தக்கூடிய வடிவமைப்புக் கொண்டவை.
# சு. திருநாவுக்கரசர்

**சு. திருநாவுக்கரசர்** (Su. Thirunavukkarasar, பிறப்பு: மே 07, 1949) ஓர் தமிழக அரசியல்வாதி ஆவார். இவர் புதுக்கோட்டை மாவட்டம், தீயத்தூர் கிராமத்தில் 1949ஆம் ஆண்டு பிறந்தார். இவர் முதுகலைகளில் கலை மற்றும் சட்ட இளங்கலை பட்டம் பெற்றார்.  
1977 முதல் தொடர்ந்து ஆறுமுறை அறந்தாங்கி சட்டமன்றத் தொகுதியில் போட்டியிட்டு வெற்றி பெற்ற இவர் 1977 முதல் 1980 வரை துணை சபாநாயகராகவும்,1980 முதல் 1987 வரை எம்.ஜி.ஆர். அமைச்சரவையில் பல்வேறு துறை அமைச்சராகவும் இருந்தவர். அ.தி.மு.க.வில் இருந்து விலகிய இவர் பாரதீய ஜனதா கட்சியில் இணைந்து மத்தியில் தகவல் தொடர்பு இணை அமைச்சராக பதவி வகித்தார். ஒருமுறை மக்களவை உறுப்பினராகவும், ஒருமுறை மாநிலங்களவை உறுப்பினராகவும் பதவி வகித்தார். இந்திய தேசிய காங்கிரஸ் கட்சியில் இணைந்து அதன் தேசிய செயலாளராக பணியாற்றிய இவர், தமிழக காங்கிரஸ் தலைவராகவும் பணியாற்றி உள்ளார்.  
பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருச்சி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# சிறுநீரகக் கொடை

**சிறுநீரகக் கொடை** அல்லது **சிறுநீரக தானம்** என்பது தனது ஒரு சிறுநீரகத்தை, சிறுநீரகம் பாதிப்படைந்தவர்களுக்குத் தானமாக அளிப்பதாகும். ஒவ்வொருவருக்கும் உடலில் இரு சிறுநீரகங்கள் இருக்கின்றன. ஆனால் ஒரு சிறுநீரகம் மட்டுமே பயன்பாட்டில் இருக்கிறது. ஒரு சிறுநீரகம் பழுதடையும் போது மற்றொரு சிறுநீரகம் தானாகவே பயன்பாட்டுக்கு வந்துவிடுகிறது. இரு சிறுநீரகமும் செயலிழக்கும் நிலையில் அவருக்கு மாற்றுச் சிறுநீரகம் தேவைப்படும் போது இந்த சிறுநீரகம் தானமாகப் பெறப்படுகிறது. ஒருவர் உயிருடன் இருக்கும் போது சிறுநீரகம் பாதிப்படைந்த மற்றொரு நபருக்கு சிறுநீரகத்தைத் தானம் செய்ய முடியும். இப்படி சிறுநீரக தானம் செய்பவரின் ரத்த வகையும், தானம் பெற்றுக் கொள்பவரின் இரத்த வகையும் ஒரே பிரிவாக இருக்க வேண்டும் என்பது இங்கு குறிப்பிடத்தக்கது.
# உடல் உறுப்புகள் கொடை

**உடல் உறுப்புகள் கொடை** அல்லது **உடல் உறுப்புகள் தானம்** என்பது நோயுற்று உடலுறுப்பு பாதிக்கப்பட்ட ஒருவருக்கு மற்றொருவர் அந்த உடல் உறுப்பைத் தானமாக அளிப்பதாகும். இதை, ஒருவருடைய உடல் உறுப்புகளை இறந்த பின்னரும் வாழும் வாழ்க்கையைத் தருவது உடலுறுப்பு தானம் என்று சிறப்பித்துக் கூறுகின்றனர். உடலுறுப்புகளைத் தானமாகக் கொடுப்பது மதக் கோட்பாடுகளை மீறிய செயல் என்ற நிலை தற்போது மாறி வருகிறது. இருக்கும் வரை இரத்த தானமும், இறந்த பின்பு கண்தானமும் செய்வது மிகச் சிறப்பானது என்கிற எண்ணம் பலருக்கும் ஏற்பட்டுள்ளது.  
ஒருவர் உயிருடன் இருந்தாலும் அவருடைய மூளையின் பகுதி பாதிப்படைந்து செயலிழக்கும் நிலையில் அவருடைய இருதயம், சிறுநீரகம் போன்ற முக்கியமான சில உடல் உறுப்புகளை அவருடைய குடும்பத்தார் விரும்பினால் தானம் செய்யலாம். இந்த உடல் உறுப்புகளைத் தானமாகப் பெற்று சிலர் உயிர் வாழ முடியும் என்பதால் இந்த உடலுறுப்புகள் தானம் செய்வது மிகவும் முக்கியமான ஒன்றாக உள்ளது.
# உடல் உறுப்புகள் கொடை

## விழிப்புணர்வு

இந்தியாவில் 10 லட்சம் பேருக்கு 5 பேர் உடலுறுப்புகளைத் தானம் செய்ய முன் வந்தால் 2200 உடலுறுப்புக்கள், 10 ஆயிரம் சிறுநீரகங்கள், 5 ஆயிரம் இதயம், 5 ஆயிரம் கல்லீரல்கள் கிடைக்கும். இதை இந்தியா மட்டுமின்றி ஆசியா கண்டம் முழுவதும் உடலுறுப்பு தேவைப்படுபவர்களுக்கு வழங்க முடியும்.  
உடல் உறுப்புகள் தானம் செய்யும் பொருட்டு மக்களிடம் விழிப்புணர்வை ஏற்படுத்த தமிழ்த் திரைப்பட நடிகர் கமலகாசன் தன்னுடைய உடல் உறுப்புகளை தான் இறந்த பிறகு தானம் செய்வதற்கு உறுதிமொழி அளித்துள்ளார்.
# உடல் கொடை

**உடல் கொடை** அல்லது **உடல் தானம்** என்பது ஒருவர் இறந்த பின்பு அவருடைய உடலை மருத்துவ மாணவர்களின் பரிசோதனைகளுக்கு உதவும் வழியில் தானம் செய்வதைக் குறிப்பிடுகிறது. இந்த உடல் தானம் செய்ய விரும்புபவர்கள் உயிருடன் இருக்கும் போது அதற்கான விண்ணப்பப் படிவத்தில் முழுமையாக நிரப்பிக் கொடுத்து பதிவு செய்து கொள்ளலாம். இந்த விண்ணப்பத்திற்கு வாரிசுதாரர்களும் சம்மதிக்க வேண்டும். உடல் தானம் செய்ய பதிவு செய்த நபர் இறந்த பின்பு அவருடைய வாரிசுதாரர்கள் உடல் தானத்துக்குப் பதிவு செய்த மருத்துவமனை அதிகாரிகளுக்குத் தெரிவித்தால் அவர்கள் உடலை எடுத்துச் சென்று விடுவார்கள்.
# உடல் கொடை

## உடல் தானம் செய்த முக்கிய நபர்கள்

- மேற்கு வங்கத்தில் 23 ஆண்டுகள் தொடர்ந்து முதலமைச்சராக இருந்த ஜோதிபாசு.
- எழுத்தாளர் ஞாநி
- பழம்பெரும் பாடகி சூலமங்கலம் ஜெயலட்சுமி
# உடல் கொடை

## உடல் தானம் செய்ய பதிவு செய்துள்ள முக்கிய நபர்கள்

- கமல்ஹாசன்
# திருநெல்வேலி (இலங்கை)

**திருநெல்வேலி** (*Thirunelveli*), இலங்கையின் வடக்கே யாழ்ப்பாண மாவட்டத்தில், வலிகாமம் பகுதியில், நல்லூர் பிரதேச செயலாளர் பிரிவில் அமைந்துள்ள ஒரு கிராமம் ஆகும். இது நல்லூர் பிரதேச சபையின் கீழ் நிர்வகிக்கப்படுகிறது. வடக்கே கோண்டாவிலும், கிழக்கே கல்வியங்காடு மற்றும் நல்லூரும், தெற்கே கந்தர்மடமும், மேற்கே கொக்குவிலும் திருநெல்வேலியின் எல்லைகளாக அமைந்துள்ளன. யாழ்ப்பாண நகரில் இருந்து வடக்கு நோக்கி திருநெல்வேலியை ஊடறுத்துச் செல்கின்ற பிரதான வீதிகளில் ஒன்றான பலாலி வீதி, திருநெல்வேலி ஊடான பிரதான போக்குவரத்து மார்க்கங்களில் ஒன்றாகும். 1974 இல் ஆரம்பிக்கப்பட்ட யாழ்ப்பாணப் பல்கலைக்கழகம் இங்கேயே அமைந்துள்ளது.